 Waxaana uu Maayarku sheegay in isaga iyo masuuliyiinta golaha deegaanka Hargeysa ay dhibaatooyinkaas si aad ah ay wax uga qabteen, wadooyinkii burbursanaa ay qaar sameeyeen, qaarna ay gacanta ku hayaan samayntooda, deyntii dawlada hoose lagu lahaana ay wax ka qabteen, shaqaalihiina si u qalnta shaqada dawlada hoose ay u qiimeeyeen una dhiseen, isla markaasna ay dhimeen shaqaale aad u badan oo aan qaban jirin shaqooyin muuqda, waxaana uu sheegay inay nadaafada iyo bilicda magaalada wax ka qabteen, sidoo kalana ay iibsadeen dayactirna ku sameeyeen qalab aad u farabadan oo ay dawlada hoose ku shaqayso, isla markaasna ay yareeyeen dhibaatadii ka taagnayd isku haysashada dhulka, inkastoo wali mushkiladi ay ka taagan tahay meelaha qaarkood. 